Komisijas ziņojums Eiropas Parlamentam un Padomei - 2. Komisijas finanšu ziņojums Eiropas Parlamentam un Padomei par Eiropas Lauksaimniecības Garantiju Fondu – 2008. Finanšu GADS – SEC(2009) 1368, galīgā redakcija} /* COM/2009/0548 galīgā redakcija */





[pic] | EIROPAS KOPIENU KOMISIJA | Briselē, 21.10.2009 COM(2009) 548 galīgā redakcija KOMISIJAS ZIŅOJUMS EIROPAS PARLAMENTAM UN PADOMEI 2. KOMISIJAS FINANŠU ZIŅOJUMS EIROPAS PARLAMENTAM UN PADOMEI par EIROPAS LAUKSAIMNIECĪBAS GARANTIJU FONDU – 2008. FINANŠU GADS – SEC(2009) 1368, galīgā redakcija} SATURS 1. BUDŽETA PROCEDŪRA 5 1.1. 2008. gada provizoriskais budžeta projekts 5 1.2. 2008. gada budžeta projekts 5 1.3. Grozījumu vēstule 2008. gada budžeta projektam 5 1.4. ELGF piešķirtie ieņēmumi 5 1.5. Ieņēmumi no pagaidu restrukturizācijas summām cukura nozarē 6 1.6. 2008. gada budžeta pieņemšana 6 1.7. Budžeta grozījumi Nr. 3/2008 7 1.8. ELGF budžeta daļa kopējā ES budžetā 7 2. KASES STĀVOKLIS UN APROPRIĀCIJU PĀRVALDĪBA 7 2.1. Apropriāciju pārvaldība 7 2.1.1. 2008. finanšu gadā pieejamās apropriācijas 7 2.1.2. Apropriāciju automātiska pārnešana no 2007. gada 8 2.2. Mēneša maksājumi 8 2.2.1. Mēneša maksājumi dalībvalstīm 8 2.2.1.1. Mēneša maksājumi, kuru pamatā ir veiktie izdevumi 8 2.2.1.2. Lēmumi par mēneša maksājumiem 2008. gadā 9 3. 2008. GADA ELGF BUDŽETA IZPILDE 9 3.1. Ievads 9 4. PIEZĪMES PAR 2008. GADA LAUKSAIMNIECĪBAS BUDŽETA IZPILDI 10 4.1. Intervence lauksaimniecības tirgos 10 4.2. Tiešais atbalsts 11 5. PIEZĪMES PAR PIEŠĶIRTO IEŅĒMUMU IZPILDI 11 5.1. ELGF piešķirtie ieņēmumi 11 5.2. Pagaidu restrukturizācijas summas cukura nozarē 12 6. PIEZĪMES PAR CUKURA NOZARES RESTRUKTURIZĀCIJAS FONDA IZPILDI 12 7. IEDALĪJUMS PA IZDEVUMU VEIDIEM 12 1. PIELIKUMS 2. pielikums 3. pielikums 4. pielikums 5. pielikums 6. pielikums | 2008. GADA BUDžETA PROCEDūRA ELGF SAISTīBU APROPRIāCIJāM ELGF budžeta daļa ES budžetā laika posmā no 2002. līdz 2008. gadam ELGF budžeta izpildes analīze – 2008. finanšu gads ELGF budžeta izpildes analīze – 2008. finanšu gads. piešķirtie ieņēmumi. C4 un C5 ELGF BUDžETA IZPILDE PēC PANTA UN DALīBVALSTS – 2008. FINANšU GADS ELGF izdevumu iedalījuma izmaiņas laika posmā no 2003. līdz 2008. finanšu gadam | Piezīme: Šim ziņojumam pievienots plašāks Komisijas darba dokuments. Pilns šā dokumenta teksts (angļu valodā) un tabulas pielikumā (angļu valodā) būs pieejamas Lauksaimniecības ģenerāldirektorāta mājas lapā (http://ec.europa.eu/agriculture/fin/finrep_en.htm). | BUDŽETA PROCEDŪRA[1] 2008. gada provizoriskais budžeta projekts 2008. gada provizorisko budžeta projektu Komisija pieņēma un iesniedza budžeta lēmējinstitūcijai 2007. gada maija sākumā. Eiropas Lauksaimniecības garantiju fonda (ELGF) ierosināto saistību apropriāciju kopsumma 2007.–2013. gada finanšu shēmas 2. pozīcijā bija42 498,99 miljoni euro. 2008. gada budžeta projekts Padome 2008. gada budžeta projektu pieņēma 2007. gada jūlijā. Salīdzinājumā ar provizorisko budžeta projektu ELGF apropriācijas tika samazinātas par 550,0 miljoniem euro. Grozījumu vēstule 2008. gada budžeta projektam 2007. gada oktobrī Komisija pieņēma Grozījumu vēstuli Nr. 2 2008. gada provizoriskajam budžeta projektam, nosakot, ka ELGF vajadzīgais apropriāciju apjoms ir 41 166,49 miljoni euro, kas bija par 1 332,5 miljoniem euro mazāk nekā attiecīgā summa provizoriskajā budžeta projektā. ELGF piešķirtie ieņēmumi[2] Pamatojoties uz 34. pantu Regulā (EK) Nr. 1290/2005 par kopējās lauksaimniecības politikas finansēšanu[3], ieņēmumus, kas radušies saskaņā ar lēmumiem par atbilstības pārbaudēm veiktu finansiālu korekciju rezultātā, saistībā ar pārkāpumiem un no piena nodevas, pieskaita ieņēmumiem ELGF izdevumu finansēšanai. Atbilstīgi šiem noteikumiem piešķirtos ieņēmumus daļēji vai pilnībā var izmantot ELGF izdevumu finansēšanai. Ja daļu no šiem ieņēmumiem neizmanto, atlikumu automātiski iekļauj nākamā gada budžetā. 2008. gada budžeta veidošanas laikā veica aplēsi par šiem ieņēmumiem saistībā ar nākamo budžeta gadu, kā arī summu, kuru bija paredzēts pārnest no 2007. uz 2008. budžeta gadu. Budžeta lēmējinstitūcija šo aplēsi ņēma vērā, pieņemot 2008. gada budžeta apropriācijas. Konkrēti: - ieņēmumus no atbilstības pārbaudēs noteiktajām atgūstamajām summām un no pārkāpumiem aplēsa attiecīgi 500,0 miljonu euro un 80,0 miljonu euro apmērā, bet ieņēmumus no piena nodevas — 219,0 miljonu euro apmērā. Tādējādi piešķirto ieņēmumu summu, kuru paredzēts gūt 2008. budžeta gada laikā, aplēsa 799,0 miljonu euro apmērā; - piešķirto ieņēmumu summa, kuru paredzēts pārnest no 2007. uz 2008. budžeta gadu, aplēsa 1 138 miljonu euro apmērā; Kopsumma, par kuru samazināja apropriācijas, kas tika pieprasītas augļu un dārzeņu nozares ražotāju organizāciju darbības fondiem (467,0 miljoni euro) un vienoto maksājumu shēmai (1 470,0 miljoni euro), bija 1 937,0 miljoni euro. Šīm shēmām budžeta lēmējinstitūcija galu galā piešķīra apropriācijas attiecīgi 105,0 miljonu euro un 27 220,0 miljonu euro apmērā. Ieņēmumi no pagaidu restrukturizācijas summām cukura nozarē[4] Ar pagaidu restrukturizācijas summām cukura nozarē rīkojas kā ar piešķirtajiem ieņēmumiem, lai finansētu cukura nozares restrukturizāciju un citus atbalstus, kas paredzēti cukura nozares restrukturizācijas fondā. Katram tirdzniecības gadam, sākot ar 2006./2007. un beidzot ar 2008./2009. gadu, šīs summas attiecas uz katras dalībvalsts uzņēmējiem piešķirtajām cukura, inulīna sīrupa un izoglikozes kvantitātes kvotām, un dalībvalstīm attiecīgās summas ir jāiemaksā fondā divos maksājumos, proti, līdz katra gada 31. martam un 30. novembrim. Sagatavojot 2008. gada budžetu, šos ieņēmumus gaidāmajam budžeta gadam aplēsa 2 374,0 miljonu euro apmērā. Vienlaikus prognozēja, ka no 2007. uz 2008. budžeta gadu tiks pārnesti 530,0 miljoni euro. 2008. gada budžeta pieņemšana Eiropas Parlaments pieņēma 2008. gada budžetu 2007. gada decembra plenārsēdē, palielinot ELGF piešķiramās summas, kas ierosinātas Padomes otrajā lasījumā, par 10 miljoniem euro. Sākotnēji pieejamās ELGF saistību un maksājumu apropriācijas bija attiecīgi 40 876,5 miljoni euro un 40 945,6 miljoni euro. Turklāt saistību apropriācijas 19,8 miljonu euro apmērā attiecībā uz posteni11 02 03 01 tika pārnestas no rezerves, tādējādi saistību apropriāciju kopsumma bija 40 896,3 miljoni euro. Atšķirība starp saistību un maksājumu apropriācijām rodas tāpēc, ka Komisijas veiktiem tiešajiem maksājumiem, kas paredzēti lauksaimniecības produktu veicināšanas pasākumiem, lauksaimniecības politikas un koordinācijas pasākumiem, zivsaimniecības tirgus pasākumiem, kā arī veterinārajiem un fitosanitārajiem pasākumiem, izmanto diferencētas apropriācijas. Saistībā ar lauksaimniecību un lauku attīstību (politikas joma 05) galvenās izdevumu jomas attiecas uz intervences pasākumiem lauksaimniecības tirgos, attiecībā uz kuriem saistību apropriācijas tika paredzētas 4 032,4 miljonu euro apmērā, un tiešo atbalstu, attiecībā uz kurutika paredzēti 36 832,0 miljoni euro. Turklāt 2008. gada budžetā saistību apropriācijas veterinārajiem un fitosanitārajiem pasākumiem (politikas joma 17) tika paredzētas 281,7 miljonu euro apmērā, bet zivsaimniecības tirgus pasākumiem (politikas joma 11) — 32,5 miljonu euro apmērā. Budžeta grozījumi Nr. 3/2008 2008. gada jūnijā Komisija ar budžeta grozījumiem Nr. 3/2008 ierosināja un budžeta lēmējinstitūcija akceptēja 2008. gada budžeta saistību un maksājumu apropriāciju grozījumus, palielinot saistību apropriācijas par130,0 miljoniem euro un maksājumu apropriācijas par 63,95 miljoniem euro saistībā ar ārkārtas veterināro fondu (politikas joma 17 „Veterinārie un fitosanitārie pasākumi”), lai segtu izmaksas par ārkārtas vakcinēšanās kampaņas īstenošanu cīņai pret infekciozā katarālā drudža uzliesmojumiem vairākās dalībvalstīs. ELGF budžeta daļa kopējā ES budžetā ELGF galīgā budžeta (saistību apropriāciju) daļa kopējā ES budžetā laika posmā no 2002. līdz 2008. gadam norādīta 2. pielikumā. KASES STĀVOKLIS UN APROPRIĀCIJU PĀRVALDĪBA Apropriāciju pārvaldība 2008. finanšu gadā pieejamās apropriācijas Budžeta izdevumu daļa (1) | Saistību apropriācijas | Maksājumu apropriācijas | 1. Sākotnējās ELGF apropriācijas (2) | 40 896 318 768 | 40 945 600 500 | 2. Budžeta grozījumi | 130 000 000 | 63 950 000 | 3. Galīgās ELGF apropriācijas, no kurām: | 41 026 318 768 | 41 009 550 500 | 3a. apropriācijas kopējai pārvaldībai (neskaitot TRDI (3) ES 10) | 40 510 000 000 | 40 510 000 000 | 3b. apropriācijas tiešiem izdevumiem (4) | 516 318 768 | 379 550 500 | 3c. apropriācijas TRDI ES 10 | 0 | 120 000 000 | (1) Apropriācijas, kas iekļautas 2008. gada budžetā, ņemot vērā prognozētos 2008. gadam piešķirtos ieņēmumus un piešķirtos ieņēmums, kuri varētu tikt pārnesti no 2007. uz 2008. gadu saskaņā ar Padomes Regulas (EK) Nr. 1605/2002 10. pantu. (2) Sākotnējās saistību apropriācijas ietver summu 19 828 768 euro apmērā, kas pārnesta no rezervēm saistībā ar posteni 11 02 03 01. (3) TRDI: Jauno dalībvalstu (ES 10) lauku attīstības pārejas instruments. (4) 80 % saistību apropriāciju attiecas uz SANCO ĢD, pārējā daļa – vienlīdzīgi AGRI ĢD un MARE ĢD. | 2008. finanšu gadā pieejamo apropriāciju izpilde Pasākums | Saistību apropriāciju izpilde | Maksājumu apropriāciju izpilde | Kopējā pārvaldība (neskaitot TRDI ES 10)(1) | 42 958 379 420,35 | 42 958 379 420,35 | Tiešie izdevumi | 506 917 349,70 | 288 467 538,09 | TRDI EU 10 | 0,00 | 14 087 299,00 | Kopā (ieskaitot Cukura nozares restrukturizācijas fondu) Cukura nozares restrukturizācijas fonds Kopā (neskaitot Cukura nozares restrukturizācijas fondu) | 43 465 296 770,05 1 284 099 717,06 42 181 197 052,99 | 43 260 934 257,44 1 284 099 717,06 41 976 834 540,38 | (1) Piešķirtās summas. Saistības un maksājumi mīnus piešķirtie ieņēmumi: EUR 38 803 889 878,22. 2008. finanšu gadā faktiski izmantotā saistību apropriāciju kopsumma bija 43 465 296 770,05 euro un faktiski izmantotā maksājumu apropriāciju kopsumma bija 43 260 934 257,44 euro. Apropriāciju automātiska pārnešana no 2007. gada Pārnešana no 2007. uz 2008. finanšu gadu | Saistības | Atbrīvošana no saistībām | Maksājumi | Anulētās apropriācijas | Pārnestās apropriācijas | 24 884 835,15 | 1 507 033,19 | 22 760 724,02 | 617 077,94 | Automātiskā pārnešana no 2007. uz 2008. finanšu gadu attiecas tikai uz tiešiem izdevumiem par nediferencētajām apropriācijām. Kā norādīts iepriekš tabulā, no 2007. uz 2008. finanšu gadu tika pārnesti 24,9 miljoni euro. 2008. gadā 1,5 miljoni euro no šīs summas tika atbrīvoti no saistībām. Veikto maksājumu summa bija 22,8 miljoni euro, bet anulēto summu kopsumma bija 0,6 miljoni euro. Mēneša maksājumi Mēneša maksājumi dalībvalstīm Mēneša maksājumi, kuru pamatā ir veiktie izdevumi 15. pants Padomes 2005. gada 21. jūnija Regulā (EK) Nr. 1290/2005 par kopējās lauksaimniecības politikas finansēšanu paredz, ka “Komisija mēneša maksājumus veic par izdevumiem, ko dalībvalstu akreditētie maksātāji veikuši pārskata mēnesī”. Mēneša maksājumus attiecīgajai dalībvalstij izmaksā vēlākais tā mēneša trešajā darbdienā, kurš seko mēnesim, kurā veikti izdevumi. Mēneša maksājumi ir neto izdevumu atmaksa (pēc ieņēmumu atskaitīšanas), kas jau ir veikti un pieejami, pamatojoties uz dalībvalstu iesniegtajām ikmēneša deklarācijām[5]; ikmēneša grāmatojumus pārbauda un labo, pamatojoties uz detalizētu deklarāciju[6]. Turklāt tos uzskata par galīgiem tikai tad, kad veikta to pārbaude nākamajos finanšu gados, ņemot vērā lēmumus par grāmatojumu noskaidrošanu. Mēneša maksājumu sistēma sedz dalībvalstu maksājumus, kas veikti no 2007. gada 16. oktobra līdz 2008. gada 15. oktobrim. Pēc tam atbilstīgi tiešai pārvaldībai Komisija veic tiešus maksājumus par ierobežotu pasākumu skaitu līdz 2008. gada 31. decembrim. 2008. gada finanšu gadam kopējā izmaksātā avansa maksājumu neto summa bija 38 803 889 878,22 euro. Lēmumi par mēneša maksājumiem 2008. gadā Attiecībā uz 2008. finanšu gadu Komisija pieņēma divpadsmit lēmumus par mēneša maksājumiem. Turklāt 2008. gada decembrī pieņēma lēmumu par papildu mēneša maksājumiem, pielāgojot jau iepriekš piešķirtos maksājumus kopējiem izdevumiem attiecīgajā gadā (sīkāku informāciju skatīt šim ziņojumam pievienotā darba dokumenta 4. pielikumā.) 2008. GADA ELGF BUDŽETA IZPILDE Ievads 2008. lauksaimniecības gads bija zīmīgs ar strauju un ievērojamu daudzu lauksaimniecības produktu cenu kritumu gan ES, gan pasaules tirgos, budžeta gadam tuvojoties noslēgumam. Šis cenu kritums galvenokārt skāra graudaugu un piena produktus, bet gaļas cenās tika novērots uzlabojums. Salīdzinājumā ar 2007. gadu un pretstatā nelielajam ražošanas pieaugumam lopkopības jomā 2008. gadā ES būtiski pieauga graudaugu ražošanas kopējie rādītāji. Šāds pavērsiens lauksaimniecības tirgos kopā ar citiem faktoriem ietekmēja ELGF izdevumu līmeni un pieejamo kredīta apropriāciju izlietojumu atsevišķās budžeta jomās. Budžets kopumā tika izpildīts par 42 181,2 miljoniem euro (neskaitot Cukura nozares restrukturizācijas fondu). Saistībā ar lauksaimniecību un lauku attīstību (politikas joma 05), izdevumi par tirgus pasākumiem bija 4 159,3 miljoni euro, par tiešo atbalstu – 37 568,6 miljoni euro, abās nozarēs pārsniedzot pieejamās budžeta apropriācijas. Izdevumi tika segti ar budžeta sākotnējām apropriācijām, pilnībā izmantojot piešķirtos ieņēmumu summu (1 159,5 miljoni euro), kas pārnesta no 2007. gada, un daļu no piešķirtajiem ieņēmumiem, kas iegūti 2008. gadā (87,5 miljoni euro no kopsummas 1 561,6 miljonu euro apmērā). Turklāt iepriekš minētajā izpildes kopsummā ietilpst apropriācijas, kas attiecas uz zivsaimniecības tirgus pasākumiem (politikas joma 11), 51,8 miljonu euro apmērā, kā arī apropriācijas, kas attiecas uz veterinārajiem un fitosanitārajiem pasākumiem (politikas joma 17), 407,8 miljonu euro apmērā (sīkāku informāciju skatīt 3. pielikumā). PIEZĪMES PAR 2008. GADA LAUKSAIMNIECĪBAS BUDŽETA IZPILDI Turpmāk ir sniegtas īsas piezīmes par 2008. gada lauksaimniecības budžetā pieejamo apropriāciju izlietojumu. Šā budžeta izpilde ar atšķirībām starp izpildi un apropriācijām, kas iekļautas sākotnējā budžetā un budžeta grozījumos Nr. 3/2008, norādīta 3. pielikumā. Intervence lauksaimniecības tirgos Budžeta lēmējinstitūcija šai nodaļai piešķīra sākotnējās apropriācijas 4 032,4 miljonu euro apmērā, jo tā ņēma vērā piešķirtos ieņēmumus 467,0 miljonu euro apmērā. Maksājumu summa bija 4 159,3 miljoni euro. Šajā budžeta nodaļā izdevumi par augļiem un dārzeņiem pārsniedza to sākotnējās apropriācijas, tāpēc tos sedza ar šai nozarei piešķirtajiem ieņēmumiem. Attiecībā uz cūkgaļu izdevumi radīja nozares apropriāciju pārtēriņu. Cukura un vīna nozarē apropriācijas netika pilnībā izmantotas. Turpmāk sniegti šādu izpildes tendenču galvenie iemesli. Cukurs Galvenais nepilnīgā izlietojuma iemesls šajā nozarē bija mazāki izdevumi par eksporta kompensācijām, jo šajā tirdzniecības gadā bija zemāks eksporta kompensāciju likmes apjoms un, salīdzinot ar prognozēto, mazāki maksājumi par nepabeigtām eksporta kompensācijas lietām. Augļi un dārzeņi Ražotāju organizāciju darbības fondiem budžeta lēmējinstitūcija piešķīra sākotnējās apropriācijas 105,0 miljonu euro apmērā, jo tā ņēma vērā ieņēmumus 467,0 miljonu euro apmērā, ko piešķīra šās shēmas finansēšanai. Dalībvalstu izdevumi bija 581,6 miljoni euro. Izdevumi, kas pārsniedza budžeta sākotnējās apropriācijas, tika segti ar iepriekš norādīto piešķirto ieņēmumu summu un pārnesot apropriācijas 9,6 miljonu euro apmērā no citiem budžeta posteņiem. Vīnkopības nozares produkti Nepilnīgā izlietojuma iemesls šajā nozarē saistīts ar mazākiem izdevumiem, kas radušies galvenokārt tāpēc, ka tika destilēts mazāks apjoms vīna dzeramā alkohola ražošanai, un samazinātas platības, par kurām tika maksāts restrukturizācijas un vīna dārzu pārveidošanas atbalsts, salīdzinot ar 2008. gada budžetā norādīto apjomu un platībām. Cūkgaļas nozare Pārtēriņa galvenais iemesls šajā nozarē bija izdevumi par Komisijas veiktiem pasākumiem, lai risinātu sarežģīto situāciju, kas nozarē bija vērojama 2007. gada otrajā pusē. Konkrētāk, Komisija ieviesa atbalstu privātas uzglabāšanas shēmai un eksporta kompensācijas maksājumus par svaigu un saldētu cūkgaļu, ko piegādā visos galamērķos. Šīm shēmām 2008. gada budžetā apropriācijas netika paredzētas, tāpēc izdevumi daļēji tika segti ar tirgus pasākumiem piešķirtajiem ieņēmumiem un daļēji, pārnesot apropriācijas no citiem budžeta posteņiem. Tiešais atbalsts Sākotnējo apropriāciju summa, ko budžeta lēmējinstitūcija piešķīra šai nodaļai, bija 36 832,0 miljoni euro. Izdevumi par šo nodaļu bija37 568,6 miljoni euro. Aptuveni 75 % šo izdevumi attiecās uz vienotā maksājuma shēmu (VMS). Saistībā ar šo shēmu budžeta lēmējinstitūcija piešķīra apropriācijas 27 220,0 miljonu euro apmērā, jo tā ņēma vērā shēmai piešķirtos ieņēmumus 1 470,0 miljonu euro apmērā. Līdz ar to VMS finansēšanai pieejamo apropriāciju kopsumma bija 28 690,0 miljoni euro. Dalībvalstu izdevumi bija 28 233,8 miljoni euro. Daļu šo izdevumu (1 013,8 miljoni euro), kas netika segti ar piešķirtajām apropriācijām, sedza ar pārnesumu un šai shēmai piešķirtajiem ieņēmumiem. PIEZĪMES PAR PIEŠĶIRTO IEŅĒMUMU IZPILDI ELGF piešķirtie ieņēmumi Piešķirto ieņēmumu summa, kas faktiski tika pārnesta no 2007. uz 2008. gadu, bija 1 159,5 miljoni euro un tika pilnībā izmantota, lai finansētu 2008. budžeta gada izdevumus atbilstīgi Finanšu regulas 10. pantam. Ar šo summu tika segti ražotāju organizāciju darbības fondu izdevumi 362,7 miljonu euro apmērā un tiešais atbalsts 796,9 miljonu euro apmērā (sīkāku informāciju skatīt 4. pielikumā). Attiecībā uz piešķirtajiem ieņēmumiem, kas iegūti 2008. gadā, 4. pielikumā norādīts, ka šie ieņēmumi sasniedza 1 561,6 miljonus euro un to avots bija: - atbilstības pārbaudes procedūras korekcijas 984,6 miljonu euro apmērā, kas ir vairāk par sākotnēji prognozētajiem 500,0 miljoniem euro, jo šajā gadā papildus tika pieņemti 2 atbilstības pārbaudes lēmumi. - pārkāpumu ieņēmumi 356,1 miljonu euro apmērā, kas ir vairāk par sākotnēji prognozēto (80,0 miljoni euro). Tā bija izņēmuma situācija, kuru izraisīja ad hoc korekcijas, kas noteiktas dalībvalstīm attiecībā uz ilgstošiem pārkāpumiem maksājumu aģentūru grāmatojumos. - piena nodevas maksājumi 220,9 miljonu euro apmērā. Pagaidu restrukturizācijas summas cukura nozarē Pretstatā sākotnēji aplēstajai summai 530,0 miljonu euro apmērā piešķirto ieņēmumu summa, kas galu galā tika pārnesta no 2007. uz 2008. gadu, bija 735,8 miljoni euro, jo dalībvalstis maksāja dažādošanas un papildu atbalstus, kas bija mazāki par sākotnēji prognozētajiem. Pēc visiem atbalsta maksājumiem, kas izmaksāti cukura nozares restrukturizācijas fonda dalībniekiem, pagaidu restrukturizācijas summu atlikums bija 2 044,6 miljoni euro, kas tika pārnesti uz 2009. gadu (sīkāku informāciju skatīt 4. pielikumā). PIEZĪMES PAR CUKURA NOZARES RESTRUKTURIZĀCIJAS FONDA IZPILDI Dalībvalstis atbalstos cukura nozares restrukturizācijai , diversifikācijai, kā arī cukura rafinēšanai kopumā bija samaksājušas 1 284,0 miljonus euro. Šie atbalsti tika maksāti no iepriekšminētajiem ieņēmumiem, kas radās no pagaidu restrukturizācijas summām cukura nozarē. Konkrētāk, attiecībā uz šo atbalstu maksājumiem, summa 735,8 miljonu euro apmērā tika finansēta ar piešķirtajiem ieņēmumiem, kas pārnesti no 2007. gada, bet atlikums 548,3 miljonu euro apmērā tika izmaksāts no piešķirtajiem ieņēmumiem, ko ieguvušas dalībvalstis, un kas iemaksāti 2008. gada budžetā. IEDALĪJUMS PA IZDEVUMU VEIDIEM ELGF izdevumu kopsumma ir 42 181,2 miljoni euro (neskaitot Cukura nozares restrukturizācijas fondu). Turpmāk šie izdevumi raksturoti, iedalot tos pa vissvarīgākajām kategorijām, kā arī norādot procentuālos lielumus, ko tie veido kopējos ELGF 2008. gada izdevumos. Eksporta kompensācijas Izdevumi par eksporta kompensācijām sasniedza 925,4 miljonus euro, t.i., 2,19 % no gada kopējiem izdevumiem. Tiešie atbalsti Izdevumi par tiešo atbalstu sasniedza 37 568,6 miljonus euro, t.i., 89,06 % no gada kopējiem izdevumiem. Glabāšana Glabāšanas izdevumi sasniedza 147,9 miljonus euro, t.i., 0,35% no gada kopējiem izdevumiem. Galvenie produkti bija graudaugu, vīnkopības, piena un cūkgaļas, olu un putnu gaļas nozares produkti. Citi pasākumi Citi intervences izdevumi sasniedza 3 553,3 miljonus euro, t.i., 8,42 % no gada kopējiem izdevumiem. Šī pozīcija attiecas uz izdevumiem, kuri neatbilst iepriekš minētajām kategorijām. Lauku attīstība 2008. gada budžetā netika paredzētas apropriācijas agrākā ELVGF Garantijas nodaļai[7]. Vienlaikus dalībvalstis deklarēja atgūtas summas no iepriekšēji izmaksātajiem avansa maksājumiem, kas atbilst 14,1 miljoniem euro. Šā iedalījuma pa izdevumu veidiem izmaiņas laika posmam no 2003. līdz 2008. gadam ir norādītas 6. pielikumā. [pic] [pic] [pic] [pic] [pic] [pic] [pic] [1] Procedūra aprakstīta 1. pielikumā. [2] Šīs summas neiekļauj budžeta ieņēmumu posteņos (670. pants par ELGF piešķirtiem ieņēmumiem), bet tās tiek norādītas budžeta piezīmēs attiecībā uz šiem pantiem. [3] OV L 209, 11.8.2005., 1. lpp. [4] Šīs summas neiekļauj budžeta ieņēmumu posteņos (680. pants par pagaidu restrukturizācijas summām cukura nozarē), bet tās tiek norādītas budžeta piezīmēs attiecībā uz šiem pantiem. [5] Šīs ikmēneša izdevumu deklarācijas dalībvalstis nosūta ar deklarāciju mēneša N+1 10. datumā. [6] Detalizētās deklarācijas dalībvalstis (izmantojot 104. tabulu), reizi mēnesī nosūta mēneša N+1 20. datumā. [7] ELVGF – Eiropas Lauksaimniecības virzības un garantiju fonds